Man kritiek ná hy van winkel se dak val | Maroela Media
Man kritiek ná hy van winkel se dak val
ŉ Man is in ŉ kritieke toestand in ŉ hospitaal nadat hy Woensdag van ŉ supermark in Fochville, Gauteng, se dak geval het.
Russel Meiring, woordvoerder van ER24, het gesê die man het vermoedelik saam met kollegas herstelwerk op die supermark se dak in Dorpstraat gedoen, toe hy sowat vyf meter ver geval het.
“Paramedici van ER24 het toevallig in die straat verbygery toe hulle deur die man se kollegas van die pad afgetrek is,” het Meiring aan Maroela Media gesê.
“Die man is op die grond aangetref en noodhulpbeamptes van die supermark het hom behandel. Paramedici het by hulle oorgeneem. Hy was in ŉ kritieke toestand en het erge beserings aan sy kop en rug opgedoen.”
ŉ Helikopter van ER24 is ontbied om die man na ŉ private hospitaal in Johannesburg te neem.
ER24 Fochville Gauteng
Bekende se noue ontkoming toe plafon inval
As ek so na die foto kyk , lyk dit my die man het redelik ver geval. Hy kan bly wees daar is nie nog n kar ook oor hom nie.
Asen · 4 jare gelede
Kan ook gerol het of meskien het hulle net bietjie ver geland
Shalck die foto is beslis nie by die Supermark geneem nie. Lees die opskrif by die foto ARGIEF FOTO!!!
Dit is hartseer en sterkte aan die man en sy familie. Hoop hy word heeltemal gesond. Wat my egter pla is dat daar blykbaar nei veiligheids matreels toegepas is nie. Daar moet wetlik ‘n tou regoor die dak in sy lengte gespan word en dan moet die veiligheidsgordel daaraan geheg word watdan sal verhoed dat die man ,as hy gly of iets gebeur, nie sover sal val nie. Die man was of nalatig of die besigheid het nie prosedure gevolg nie. So die ongeluk was onnodig gewees volgens my